CELEX: 32015D1301
Language: bg
Date: 2015-07-20 00:00:00
Title: Решение за изпълнение (ЕС) 2015/1301 на Комисията от 20 юли 2015 година за публикуването с ограничение в Официален вестник на Европейския съюз на позоваването на стандарт EN 13241-1:2003+A1:2011 относно вратите за промишлени и търговски сгради и за гаражи съгласно Директива 2006/42/ЕО на Европейския парламент и на Съвета

29.7.2015   
            
            
               BG
            
            
               Официален вестник на Европейския съюз
            
            
               L 199/40
            
         РЕШЕНИЕ ЗА ИЗПЪЛНЕНИЕ (ЕС) 2015/1301 НА КОМИСИЯТА
   от 20 юли 2015 година
   за публикуването с ограничение в Официален вестник на Европейския съюз на позоваването на стандарт EN 13241-1:2003+A1:2011 относно вратите за промишлени и търговски сгради и за гаражи съгласно Директива 2006/42/ЕО на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 10 от нея,
   като взе предвид становището на комитета, създаден с член 22 от Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (2),
   като има предвид, че:
   
               (1)
            
            
               В случаите, когато даден национален стандарт, транспониращ хармонизиран стандарт, препратка към който е публикувана в Официален вестник на Европейския съюз, обхваща едно или повече съществени изисквания за опазване на здравето и за безопасност, посочени в приложение I към Директива 2006/42/ЕО, се счита по презумпция, че машината, конструирана в съответствие с този стандарт, отговаря на съответните съществени изисквания за опазване на здравето и за безопасност.
            
         
               (2)
            
            
               През ноември 2012 г. Обединеното кралство поднови предишното си официално възражение, направено през декември 2010 г. по отношение на стандарт EN 12635:2002+A1:2008 „Врати за промишлени и търговски сгради и за гаражи. Монтаж и употреба“, като добави към него стандарт EN 13241-1:2003+A1:2011 „Врати за промишлени и търговски сгради и за гаражи. Стандарт за продукт. Част 1: Продукти без характеристики за устойчивост на огън или управление на дим“, предложен за хармонизиране от Европейския комитет по стандартизация (CEN) съгласно Директива 2006/42/ЕО (3) и публикуван за първи път в Официален вестник на Европейския съюз на 18 ноември 2011 г.
            
         
               (3)
            
            
               Причината за това официално възражение е невъзможността на цитираните стандарти EN 12453:2000 „Врати за промишлени и търговски сгради и за гаражи. Безопасност при употреба на механизирани врати. Изисквания“, упоменат в точки 4.2.2 „Усилие при ръчно задействане“, 4.2.6 „Защита срещу срязване“, 4.3.2 „Защита срещу премазване, отрязване и защипване“, 4.3.3 „Сили на задействане“, 4.3.4 „Електробезопасност“ и 4.3.6 „Алтернативни изисквания“, и EN 12445:2000 „Врати за промишлени и търговски сгради и за гаражи. Безопасност при употреба на механизирани врати. Методи за изпитване“, упоменат в точка 4.3.3 „Сили на задействане“, да отговорят на съществените изисквания за опазване на здравето и за безопасност от приложение I към Директива 2006/42/ЕО.
            
         
               (4)
            
            
               След като проучи стандарт EN 13241-1:2003+A1:2011 заедно с представителите на комитета, учреден по силата на член 22 от Директива 2006/42/ЕО, Комисията заключи, че стандартът не съответства на съществените изисквания за опазване на здравето и безопасност, предвидени в точка 1.3.7 „Движещи се части“ и точка 1.4.3 „Защитни устройства“ от приложение I към Директива 2006/42/ЕО, причислявани съответно към упоменатите стандарти EN 12453:2000 и EN 12445:2000.
            
         
               (5)
            
            
               С оглед на необходимостта от подобряване на аспектите по безопасността на стандарт EN 13241-1:2003+A1:2011 и докато бъде извършена подходяща преработка на този стандарт, публикуването в Официален вестник на Европейския съюз на позоваване на стандарт EN 13241-1:2003+A1:2011 следва да се придружава от съответно предупреждение,
            
         ПРИЕ НАСТОЯЩОТО РЕШЕНИЕ:
   Член 1
   Позоваването на стандарт EN 13241-1:2003+A1:2011 „Врати за промишлени и търговски сгради и за гаражи. Стандарт за продукт. Част 1: Продукти без характеристики за устойчивост на огън или управление на дим“ се публикува в Официален вестник на Европейския съюз с формулираното в приложението ограничение.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 20 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 157, 9.6.2006 г., стр. 24.
   
      (2)  ОВ L 316, 14.11.2012 г., стр. 12.
   
      (3)  ОВ C 338, 18.11.2011 г., стр. 1.
   
      ПРИЛОЖЕНИЕ
      
         Публикуване на заглавията и номерата на хармонизирани стандарти съгласно законодателството на Съюза за хармонизация
      
      
                  ЕОС (1)
                  
               
               
                  Номер и наименование на хармонизирания стандарт
                  (и референтен документ)
               
               
                  Първо публикуване в ОВ
               
               
                  Номер на заменения стандарт
               
               
                  Дата на прекратяване на презумпцията за съответствие на заменения стандарт
                  Забележка 1
               
            
                  CEN
               
               
                  EN 13241-1:2003 + A1:2011
                  „Врати за промишлени и търговски сгради и за гаражи. Стандарт за продукт. Част 1: Продукти без характеристики за устойчивост на огън или управление на дим“
               
               
                  18.11.2011 г.
               
               
                  —
               
               
                  —
               
            
                  
                     Предупреждение: по отношение на точки 4.2.2, 4.2.6, 4.3.2, 4.3.3, 4.3.4 и 4.3.6 настоящото публикуване не засяга позоваването на EN 12453:2000, чието прилагане не осигурява презумпция за съответствие със съществените изисквания за опазване на здравето и за безопасност съгласно точки 1.3.7 и 1.4.3 от приложение I към Директива 2006/42/ЕО.
               
            
            
         (1)  ЕOC: европейска организация за стандартизация:
      
                  —
               
               
                  CEN: Avenue Marnix 17, B-1000, Brussels, тел. + 32 2 5500811; факс: + 32 2 5500819 (http://www.cen.eu)
               
            Забележка 1: обикновено датата на прекратяване на презумпцията за съответствие съвпада с датата на отменяне („dow“), определена от Европейската организация за стандартизация, но потребителите на тези стандарти следва да имат предвид, че в някои изключителни случаи тези дати не съвпадат.
      Забележка 2: новият (или измененият) стандарт има същата област на приложение като заменения стандарт. На указаната дата замененият стандарт престава да осигурява презумпция за съответствие със съществените или други изисквания на съответното законодателство на Съюза.